CELEX: 31977R0427
Language: el
Date: 1977-02-14 00:00:00
Title: Κανονισμός (ΕΟΚ) αριθ. 427/77 του Συμβουλίου της 14ης Φεβρουαρίου 1977 περί προσαρμογής των κανονισμών (ΕΟΚ) αριθ. 885/68 και (ΕΟΚ) αριθ. 1302/73 κατόπιν της τροποποιήσεως του καθεστώτος της κοινής οργανώσεως αγοράς στον τομέα του βοείου κρέατος

Avis juridique important

|

31977R0427

Κανονισμός (ΕΟΚ) αριθ. 427/77 του Συμβουλίου της 14ης Φεβρουαρίου 1977 περί προσαρμογής των κανονισμών (ΕΟΚ) αριθ. 885/68 και (ΕΟΚ) αριθ. 1302/73 κατόπιν της τροποποιήσεως του καθεστώτος της κοινής οργανώσεως αγοράς στον τομέα του βοείου κρέατος  

Επίσημη Εφημερίδα αριθ. L 061 της 05/03/1977 σ. 0016 - 0016 Φινλανδική ειδική έκδοση: Κεφάλαιο 3 τόμος 8 σ. 0150  Ελληνική ειδική έκδοση: Κεφάλαιο 03 τόμος 17 σ. 0206  Σουηδική ειδική έκδοση: Κεφάλαιο 3 τόμος 8 σ. 0150  Ισπανική ειδική έκδοση: Κεφάλαιο 03 τόμος 12 σ. 0033  Πορτογαλική ειδική έκδοση : Κεφάλαιο 03 τόμος 12 σ. 0033 

ΚΑΝΟΝΙΣΜΟΣ (ΕΟΚ) αριθ. 427/77 ΤΟΥ ΣΥΜΒΟΥΛΙΟΥ της 14ης Φεβρουαρίου 1977 περί προσαρμογής των κανονισμών (ΕΟΚ) αριθ. 885/68 και (ΕΟΚ) αριθ. 1302/73 κατόπιν της τροποποιήσεως του καθεστώτος της κοινής οργανώσεως αγοράς στον τομέα του βοείου κρέατοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΟΚ) αριθ. 425/77(2), και ιδίως το άρθρο 6 παράγραφος 4 και το άρθρο 18  παράγραφος 4,  την πρόταση της Επιτροπής,  Εκτιμώντας:  ότι η τροποποίηση της κοινής οργανώσεως αγοράς στον τομέα του βοείου κρέατος, που πραγματοποιήθηκε με τον κανονισμό (ΕΟΚ) αριθ. 425/77, απαιτεί ορισμένες τεχνικές προσαρμογές των κειμένων του κανονισμού (ΕΟΚ) αριθ. 885/68 του Συμβουλίου της 28ης Ιουνίου  1968 περί θεσπίσεως, στον τομέα του βοείου κρέατος, των γενικών κανόνων περί της χορηγήσεως επιστροφών κατά την εξαγωγή και των κριτηρίων καθορισμού του ύψους αυτών(3), όπως τροποποιήθηκε από τον κανονισμό (ΕΟΚ) αριθ. 1504/76(4) και του κανονισμού (ΕΟΚ)  αριθ. 1302/73 του Συμβουλίου της 15ης Μαΐου 1973 περί θεσπίσεως των γενικών κανόνων σχετικά με την παρέμβαση στον τομέα του βοείου κρέατος(5), όπως τροποποιήθηκε από τον κανονισμό (ΕΟΚ) αριθ. 1729/74(6),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 2 εδάφιο δεύτερο του κανονισμού (ΕΟΚ) αριθ. 885/68 αντικαθίσταται από το ακόλουθο κείμενο:  "Εξ άλλου, για τον υπολογισμό του ύψους της επιστροφής επί προϊόντων, πλην των βοοειδών, είναι δυνατόν να ληφθούν υπόψη οι συντελεστές που αναφέρονται στο άρθρο 10 παράγραφος 4 και στο άρθρο 11 παράγραφος 4 του κανονισμού (ΕΟΚ) αριθ. 805/68."  Άρθρο 2  Στο άρθρο 3 παράγραφος 1 υπό α) και παράγραφος 2 εδάφιο δεύτερο του κανονισμού (ΕΟΚ) αριθ. 1302/73, οι όροι "το άρθρο 10 παράγραφος 5" αντικαθίστανται από τους όρους "το άρθρο 12 παράγραφος 6".   Άρθρο 3  Ο παρών κανονισμός αρχίζει να ισχύει την 1η Απριλίου 1977.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Φεβρουαρίου 1977.  Για το Συμβούλιο Ο Πρόεδρος J. SILKIN  (1) ΕΕ αριθ. Ν 148 της 28.6.1968, σ. 24.  (2) ΕΕ αριθ. Ν 61 της 5.3.1977, σ. 1.  (3) ΕΕ αριθ. Ν 156 της 4.7.1968, σ. 2.  (4) ΕΕ αριθ. Ν 168 της 28.6.1976, σ. 7.  (5) ΕΕ αριθ. Ν 132 της 19.5.1973, σ. 3.  (6) ΕΕ αριθ. Ν 182 της 5.7.1974, σ. 4.